stanford-oval/wikipedia huggingface dataset:
Thorhild County

| Thorhild County |
| --- | --- |
 Logo
 Thorhild County
 Koordinaatit: 54°9′12″N, 113°7′34″W 
Valtio:   Kanada
Provinssi:  Alberta
Perustettu:  1955
Hallinto:  
 – Hallinnon tyyppi:  Maalaiskunta
 – Kunnanjohtaja:  Wayne Croswell
Pinta-ala:  
 – Kokonaispinta-ala:  1 998,38 km²
Väkiluku (2006):  3 042
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Kunnan kotisivut 
Infobox OKVirheellinen NIMI-arvo: 
Thorhild County on 3 042 asukkaan (2006) maalaiskunta Kanadassa, Albertan provinssin keskiosassa. Kunnan keskuksena toimii Thorhildin asutuskeskus. Thorhild sijaitsee noin 86 kilometriä pohjoiseen provinssin pääkaupungista Edmontonista. Kunnan alueelta saa alkunsa pahamaineinen Fort McMurrayhyn johtava Highway 63 tie, jolla sattuu vuosittain useita onnettomuuksia.
Kunta perustettiin 1. tammikuuta 1955 määrittelemällä alue joka yhdisti Abeen, Egremontin, Long Laken, Newbrookin ja Opalin asuinalueet sekä kuntaan kuului myös itsenäiset Radwayn ja Thorhildin kylät. 31. joulukuuta 1996 Radwayn kylä lakkautettiin ja se siirtyi Thorhildin kunnan osaksi. Thorhildin kylä yhdistettiin kuntaan 1. huhtikuuta 2009.
Teppo Salakka

Eino Teppo Tapani Salakka (s. 1959) on suomalainen muusikko. Hänen soittimiaan ovat klarinetit (etenkin suuremmat), saksofonit, piano ja kosketinsoittimet, tuuba, kitara, harmonikka, sähköbasso.
Salakka toimi Sibelius-Akatemian tuntiopettajana, sivutoimisena lehtorina ja vs. lehtorina (vapaa säestys ja improvisointi) 1983 - 1997 sekä Vantaan musiikkiopiston puhallinsoiton tuntiopettajana ja lehtorina 1986 - 2023. Vapaan säestyksen opettajana hän toimi myös Helsingin OKL:ssa sekä eri kursseilla.
Salakka on mieskuorojen Järvenpään Mieslaulajat, Keravan Mieslaulajat ja Runebergskören (Porvoo) sekä lauluyhtyeiden Tixie Jive ja Bulevardin Taxi johtaja. Hän on ollut myös Mieskuoroliiton musiikkilautakunnan jäsen sekä taiteellinen johtaja 2009–2012. Grani Big Band -orkesteria Salakka johti 2011–2014. Kilven Kuoroa Salakka johti vuosina 1987–2000.[lähde? ]
Salakka on säveltäjä ja sovittaja. Hänen säveltämiään ovat muun muassa Eelis Artellin runoihin perustuvat juomalaulut ”Dionysos” ja ”Hiprakassa” mieskuorolle, sekä sarja ”Kolme karjalaista kansanrunoa karhusta” sekakuorolle. Hänen sovituksiaan on julkaistu irtonuotteina ja kokoelmissa, ja niitä ovat levyttäneet eri kuorot ja yhtyeet, muun muassa Grani Big Band levyllään ”Jump For Joy”. Salakka on saanut sävellyskilpailuvoittoja ja palkintosijoja kotimaisissa kilpailuissa.
Salakka toimii muusikkona eri kokoonpanoissa, eri solistien ja muusikkojen kera ja free lance -pohjalta tarpeen mukaan. Lisäksi hän on toiminut teatterimuusikkona ja kapellimestarina (Svenska Teaternin ”La cage aux folles” -produktion toinen kapellimestari-puhallinmuusikko 2009–2011), sijaisena eri orkestereissa (Niinisalo, Vaasa, Sinfonia Lahti) ja teatterimuusikkona muun muassa Lahdessa. Yhtyemuusikkouran Salakka aloitti lahtelaisessa progressiivista rockia soittaneessa Haikara-yhtyeessä.
Levytyksiä kuoronjohtajana, yhtyemuusikkona, pianistina, säveltäjänä ja sovittajana. Merkittävin levytys on cd ”Fragmented Visions”, maailman ensimmäinen klassinen kontra-alttoklarinetin kokonaislevytys (2017). Yhdysvalloissa arviointimenestyksen saanut cd sisältää pohjoismaisia sooloteoksia sekä pianosäestyksellisiä teoksia. Jatkona sille "Urban Visions" -cd 2021.
Tasavallan presidentti myönsi Teppo Salakalle 11.6.2020 musiikkineuvoksen arvonimen monipuolisesta musiikkitoiminnasta niin kuorotyön, opetuksen kuin oman musiikintekemisen puitteissa.
Siegfried Passarge

| Siegfried Passarge |
| --- | --- |

Henkilötiedot
Syntynyt: 28. marraskuuta 1866 Königsberg, Preussin kuningaskunta
Kuollut: 26. heinäkuuta 1958 (91 vuotta) Bremen, Länsi-Saksa
Koulutus ja ura
Instituutti:  Hamburgisches Kolonialinstitut, Hampurin yliopisto
Tutkimusalue:  maantiede, geomorfologia
Otto Karl Siegfried Passarge (28. marraskuuta 1866 Königsberg, Preussin kuningaskunta – 26. heinäkuuta 1958 Bremen, Länsi-Saksa) oli saksalainen maantieteilijä ja geomorfologi. Hän kirjoitti paljon geomorfologiasta ja pyrki luomaan Ferdinand von Richthofenin ja Albrecht Penckin perustalle saksalaisen geomorfologisen perinteen. Passarge oli mukana myös Saksan äärioikeistolaisessa toiminnassa ja julkaisi antisemitistisiä kirjoituksia.
Elämä ja ura

Siegfried Passarge syntyi 28. marraskuuta 1866, mutta kirkonkirjoissa tapahtuneen virheen takia hänen syntymäajakseen usein ilmoitetaan 26. helmikuuta 1867. Hänen isänsä oli tuomari ja matkakirjailija Ludwig Passarge. Hän opiskeli geologiaa ja lääketiedettä Berliinissä, Freiburgissa ja Jenassa. Passarge kirjoitti väitöskirjansa vuonna 1891 ja suoritti valtion lääketieteen kokeen 1892.
Passarge osallistui 1893–1894 saksalaiseen retkikuntaan, joka kartoitti Saksan Kamerunin pohjoisosia. Hänet oli valittu matkalle, koska hän oli sekä tutkija että lääkäri. Hän julkaisi 1895 matkastaan kirjan Adamaua, jossa hän käsitteli alueen geologiaa, geomorfologiaa ja maisemia. Passarge teki Kamerunin-retkikunnan jälkeen useita matkoja Afrikkaan. Hän tutki vuonna 1895 Lounais-Afrikkaa ja matkusti myös Algeriaan, Egyptiin ja Etelä-Amerikkaan.
Passarge nimettiin 1905 Breslaun yliopiston maantieteen professoriksi, ja vuonna 1908 hän sai paikan Hamburgisches Kolonialinstitutista, myöhemmin Hampurin yliopisto, josta hän jäi eläkkeelle 1936. Passarge perusti tutkimuksensa Ferdinand von Richthofenin ja Albrecht Penckin geomorfologisille tutkimuksille, ja toisaalta hänen kirjoituksiinsa vaikutti voimakkaasti se, että hän vastusti William Morris Davisin eroosiosyklioppia.
Passargen Physiologische Morphologie julkaistiin vuonna 1912. Kirjan tavoitteena oli esitellä saksalainen geomorfologia Richthofenin ja Penckin perinteen mukaisesti. Passarge jaotteli kirjassaan eri pinnanmuodot. Hän perusti jaotteluunsa laajan kirjoituskokoelman. Hänen kirjoistaan merkittävimpiä oli esimerkiksi neljässä osassa 1919–1921 julkaistu Die Grundlagen der Landschaftskunde. Kirjassa hän käsitteli muun muassa maisemia ja niiden muodostumista sekä pinnanmuotoja ja ihmisen vaikutusta niihin. Passargen Vergleichende Landschafskunde julkaistiin viidessä osassa vuosina 1921–1930. Siinä hän laajensi maiseman käsitettä ja jaotteli maiset ryhmiin, pienistä alueellisista ryhmistä laajoihin leveyspiirejä pitkin kulkeviin vyöhykkeisiin. Myöhemmissä kirjoituksissaan Passarge keskittyi geomorfologian sijaan entistä enemmän maantieteeseen. Passarge kuoli Bremenissä vuonna 1958. Hän teki uransa aikana kaikkiaan 350 kirjoitusta ja jätti jälkeensä laajan julkaisemattomien käsikirjoituksien kokoelman.
Poliittinen toiminta

Passarge oli aktiivinen Saksan äärioikeistossa. Hän kuului muun muassa Alldeutscher Verband -järjestöön ja pyrki 1927 Hampurin senaattiin sitoutumattomana saksalaiskansallinen kansanpuolueen listoilta. Passarge julkaisi myös antisemitistisiä kirjoituksia. Hän julkaisi esimerkiksi käännöstä Buch vom Kamal ja kirjoitti 1929 teoksen Das Judentum als landschaftskundlich-ethnologisches Problem. Passarge liittyi 1933 Saksan kansallissosialistiseen työväenpuolueeseen ja piti Hampurin yliopistolla puheen, jossa hän piti Hitleriä Jumalan lahjana Saksan kansalle ja kertoi Saksan tulevaisuuden riippuvan juutalaisongelman ratkaisusta.
Theodoros Kalliopas

Theodoros Kalliopas (kreik. Θεόδωρος Καλλιοπάς) oli Ravennan eksarkki vuosina 643–n. 645 ja uudestaan 653–n. 666.
Kalliopaksen ensimmäisestä valtakaudesta ei ole muuta tietoa, kuin että hän seurasi Isaakios Armenialaista 643 ja hänen jälkeensä tuli Plato n. 645. Hän palasi virkaan Olympioksen kuoltua vuonna 652. Kalliopas matkusti Roomaan, jonne hän saapui 15. kesäkuuta 653. Hän suisti tuolloisen paavin Pyhä Martinus I:n valtaistuimeltaan monoteletismista käydyn kiistan takia ja yritti saada roomalaiset äänestämään tilalle uuden paavin. Näin tapahtui kuitenkin vasta seuraavana vuonna, kun Pyhä Eugenius I valittiin paaviksi. Vuoteen 666 mennessä Kalliopaksen tilalle eksarkiksi tuli Gregorios.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Savonia-ammattikorkeakoulu

| Savonia-ammattikorkeakoulu |
| --- | --- |

Perustettu:  väliaik. 1992 (vak. 1998)
Hallintomuoto:  Kuntayhtymä, 1.1.2015 alkaen osakeyhtiö
Rehtori:  Mervi Vidgrén
Toimipaikat:  Kuopio, Varkaus ja Iisalmi
Toimitilat:  Kampukset Kuopiossa (2), Iisalmessa ja Varkaudessa
Opiskelijamäärä:  6 800 (2019)
Kotisivu:  www.savonia.fi
Savonia-ammattikorkeakoulu on Pohjois-Savon alueella toimiva, yksi Suomen suurimmista ammattikorkeakouluista. Opiskelijoita on kolmella paikkakunnalla yhteensä noin 6800 (2019), ja henkilökuntaa 500 (2014). Avoimessa amk:ssa opiskelee yli 5900 opiskelijaa. Yksiköitä koululla on Kuopiossa, Iisalmessa ja Varkaudessa. Vuonna 2018 Savonian hakijamäärä kasvoi eniten koko valtakunnassa ja myös vuonna 2020 hakijamäärä kasvoi lähes jokaisella koulutusalalla.
Savonian koulutus sekä tutkimus- ja kehittämistoiminta fokusoituvat valituille painoaloille. Painoaloja ovat alkutuotanto ja elintarvikkeet, energia, ympäristö ja turvallisuus, integroitu tuotekehitys sekä käyttäjälähtöiset hyvinvointipalvelut.
Savonia-AMK:n tiloja Opistotiellä, Kuopion Hatsalassa.
Savonian kampukset
Savilahden kampus (Kuopio)
Iisalmen kampus
Varkauden kampus
Kuopion Musiikkikeskuksen toimipiste, tanssin ja musiikin koulutus
Savonian koulutustarjonta

Savonia-ammattikorkeakoulu on yksi Suomen monialaisimmista ammattikorkeakouluista. Savonian koulutustarjontaan lukeutuu yli neljäkymmentä erilaista koulutusta. Tutkintatavoitteisen päiväopiskelun lisäksi voi Savoniassa opiskella joustavasti avoimessa ammattikorkeakoulussa. Työelämään siirtymisen jälkeen voi Savoniassa täydentää tutkintoa suorittamalla ylemmän ammattikorkeakoulututkinnon (YAMK) tai erikoistumiskoulutuksia. Monipuolisen koulutustarjonnan asioista tutkinnon voi suorittaa joko päivätoteutuksena tai monimuotototeutuksena työn ohessa. Savonia tarjoaa myös eri toimialoille lisä- ja täydennyskoulutusta sekä palvelutoimintaa. Lisäksi Savonia on aloittanut ensimmäisenä Suomessa wellness-alan tradenomin koulutuksen, sekä suunnittelee uusien koulutusten, kuten tietojenkäsittelyn tradenomi, aloittamista vastauksena alueelliseen työvoimapulaan. Etelä-Suomen sekä Tampereen ammattikorkeakoulujen tiettyjen alojen lisäksi Savoniaan on ollut perinteisesti vaikeaa päästä opiskelemaan, erityisesti ensihoitajaksi.
Savonian koulutustarjonta > Koulutusalat

Kulttuuriala (Kuopio)
Liiketalouden ala (Kuopio)
Luonnonvara-ala (Iisalmi)
Matkailu- ja ravitsemisala (Kuopio)
Sosiaali- ja terveysala (Kuopio, Iisalmi)
Tekniikan ala (Kuopio, Varkaus, sisältää Pelastusopiston kanssa yhteistyössä järjestettävän palopäällystön koulutusohjelman)
Savonian koulutustarjonta > Ylemmät ammattikorkeakoulututkinnot

Savonia järjestää ylempiä ammattikorkeakoulututkintoja, jotka vaihtuvat vuosittain. Vuoden 2015 keväällä haussa ovat seuraavat koulutukset:
Terveysala (YAMK), bioanalyytikko/röntgenhoitaja kliininen asiantuntija
Agrologi (YAMK), maaseudun kehittäminen
Insinööri (YAMK), rakentaminen
Insinööri (YAMK), teknologiaosaaminen johtaminen
Tradenomi (YAMK)
Restonomi (YAMK), matkailu- ja palveluliiketoiminta
Master of Social Services and Health Care, Clinical and Rehabilitation Expertise
Open Innovation Space

Savonia on uudistanut koulutustaan OIS-ajattelulla (Open Innovation Space). Se tarkoittaa, että opiskelu ja oppiminen on Savoniassa työelämälähteistä. Opetuksessa keskeisellä sijalla ovat yritysten kanssa yhteistyössä ratkaistavat käytännön tehtävät. Työelämäyhteistyö koskettaa Savoniassa kaikkia, vaikka siihen osallistuvat erityisesti erityisesti opiskelijat ja opettajat.
Nykyhetki ja tulevaisuus

Savonia-ammattikorkeakoulun toiminta Kuopiossa keskittyy 2020-luvulla pääasiassa Microkadun uudelle kampukselle Savilahden kasvavaan kaupunginosaan, Kuopion tiedepuistoon, minne purettavan Opistotien kampuksen toiminnot siirtyvät. Uudella kampuksella toimii uusi opiskelijakunnan ylläpitämä kahvila, missä on myös A-oikeudet toisena Suomen ammattikorkeakouluista LAB-ammattikorkeakoulun jälkeen.
Savonia-ammattikorkeakoulu sai ensimmäisenä korkeakouluna Suomessa Great Place to Work –sertifikaatin.
Aiheesta muualla

Savonia-ammattikorkeakoulu
Savonia-ammattikorkeakoulun opiskelijakunta
Seda (Latvia)

| Seda |
| --- | --- |

 vaakuna
 Seda
 Koordinaatit: 57°31′1″N, 25°45′4″E 
Valtio:   Latvia
Kunta:  Strenči
Väkiluku (2020)  ():  1 210
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Seda (saks. Sedde) on 1950-luvulla rakennetusta työläisasutuksesta muodostunut kaupunki Pohjois-Latviassa Vidzemessä. Se sai kaupunginoikeudet vuonna 1991, joten se on yksi Latvian nuorimmista kaupungeista. Kaupunki sijaitsee vain 20 kilometrin päässä Valkasta ja Viron rajalta. Vuonna 2020 siellä oli 1 210 asukasta.
Historia

Seda rakennettiin vuonna 1952 neuvostoliittolaiseksi mallikaupungiksi; pääkatukin on nimeltään Miera iela, Rauhankatu. Toisin kuin useimmat muut mallikaupungit, Seda on rakennettu alkujaan turpeennostotyöläisten asuinpaikaksi. Enimmillään Sedassa on asunut yli 15 000 asukasta eri puolilta Neuvostoliittoa, ja suurin osa väestöstä on edelleenkin venäläisiä, valkovenäläisiä ja ukrainalaisia.
Arkkitehtuuri

Kaupungin rakennukset edustavat pääasiassa uusklassista ja stalinistista arkkitehtuuria; tosin sosialistiset symbolit on sittemmin poistettu. Kaupungin keskustan suunnittelu ja rakenne ovat mainio esimerkki stalinistisen 1950-luvun monumentaalisesta arkkitehtuurista keltaisine maaleineen ja ylellisine pylväineen. Sedassa on enemmän Stalinin ajan arkkitehtuuria kuin missään muualla Latviassa.
Aiheesta muualla

Kuvia tai muita tiedostoja aiheesta Seda (Latvia) Wikimedia Commonsissa
Theodoros Gaza

Theodoros Gaza (m.kreik. Θεόδωρος Γαζῆς, Theodōros Gazēs, lat. Theodorus Gazes, n. 1398–1475) oli kreikkalainen humanisti, joka edisti huomattavasti kreikan kielen tuntemusta Länsi-Euroopassa. Thessalonikasta lähtöisin ollut Gaza eli Konstantinopolissa ja noin vuodesta 1430 Italiassa, missä toimi kreikan kielen ja filosofian opettajana. Vuonna 1447 hänet nimitettiin ensimmäiseksi kreikan kielen professoriksi Ferraraan ja kolme vuotta myöhemmin filosofian professoriksi Roomaan. Hän kirjoitti kreikan kieliopin ja käänsi mm. Aristoteleen, Dionysios Halikarnassoslaisen ja Johannes Khrysostomoksen teoksia latinaksi. Vuodesta 1483 alkaen Gaza julkaisi Aristoteleen eläintieteelliset teokset.
Sarvilampi (Mäntyharju)

| Sarvilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°20′36″N, 26°41′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  Sarvioja Juolasveteen 
Järvinumero:  14.913.1.030
Mittaustietoja
Pinnankorkeus:  88,6 m  
Pituus:  580 m  
Leveys:  360 m  
Rantaviiva:  1,628 km  
Pinta-ala:  10,215 ha  
Saaria:  ei saaria 
 fiSarvilampi 
Sarvilampi  on Etelä-Savossa Mäntyharjulla  Vanhakorven lähellä sijaitseva lampi.
Maantietoa

Lampi on 580 metriä pitkä, 360 metriä leveä, ja sen pinta-ala on 10,2 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 88,6 metriä mpy.
Theodoros Kyreneläinen

Theodoros Kyreneläinen (m.kreik. Θεόδωρος, n. 460–399 eaa.) oli antiikin kreikkalainen matemaatikko. Hän oli Protagoraan oppilas ja toimi itsekin matematiikanopettajana, opettaen mm. matemaatikko Theaitetosta ja filosofi Platonia. Hän on saattanut saada vaikutteita myös pythagoralaisilta. Matemaatikkona Theodoros oli Platonin ihailema. Platon mainitsee Theodoroksen useissa teoksissaan, tunnetuimmin Theaiteoksessa.
Platon antoi hänelle kunnian lukujen 3, 5, 6, 7, 8, 10, 11, 12, 13, 14, 15 ja 17 neliöjuuren irrationaalisuuden todistamisesta. Ei kuitenkaan tiedetä, mitä menetelmää hän olisi käyttänyt todistuksissaan. Myöhemmin menetelmää on yritetty määrittää useaan otteeseen. Erään arvauksen mukaan hän olisi käyttänyt spiraalia, joka sisälsi suorakulmaisia kolmioita, joiden hypotenuusan pituudet olivat  {\sqrt {2}},  {\sqrt {3}},  {\sqrt {4}} jne. luvun 17 neliöjuureen saakka, johon hän lopetti, mahdollisesti siksi, ettei diagrammiin mahtunut enempää kolmioita. Tämän teorian tueksi ei kuitenkaan ole historiallista todistusaineistoa. Asiaa on tutkinut mm. Philip J. Davis teoksessaan Spirals: From Theodorus to Chaos.
Siegfried Lowitz

Siegfried Lowitz (alk. Siegfried Wodolowitz) (22. syyskuuta 1914 Berliini – 27. kesäkuuta 1999 München) oli saksalainen näyttelijä, joka tuli tunnetuksi komisario Erwin Kösterin roolista televisiosarjassa Vanha kettu. Lowitz valmistui Mainzin lyseosta ja sen jälkeen hän kävi näyttelijäopintonsa  Frankfurtissa. Teatteridebyyttinsä hän teki vuonna 1934, jolloin hän oli 20-vuotias. Vuosina 1968–1978 hän näytteli Baijerin osavaltion teatterissa. Vuonna 1977 hän alkoi näytellä sarjassa Vanha kettu, jossa hän näytteli vuoden 1985 loppuun. Hän näytteli myös monissa elokuvissa.
Lowitz osallistui toiseen maailmansotaan Wehrmachtin 7. panssaridivisioonassa haavoittuen vuonna 1943.
Palkinnot

Special Award (1996) Elämäntyöpalkinto
Kirjallisuutta

Lowitz, Siegfried: Was für ein Leben, Olzog, München, 2000
Aiheesta muualla

Siegfried Lowitz Internet Movie Databasessa. (englanniksi)
Selkirk (kaupunki)

| Selkirk |
| --- | --- |
 Selkirk
 Koordinaatit: 50°08′37″N, 96°53′02″W 
Valtio:  Kanada
Provinssi:  Manitoba
Perustettu:  5. kesäkuuta 1882
Hallinto:  
 – Pormestari:  Larry Johannson
Pinta-ala:  
 – Kokonaispinta-ala:  24,87 km²
Korkeus:  225 m
Väkiluku (2006):  9 515
 – Väestötiheys:  382,5 as./km²
Aikavyöhyke:  UTC-6
 – Kesäaika:  UTC-5
Postinumero:  R1A
Suuntanumero(t):  204
Lempinimi::  Catfish Capital of the World
 
 City of Selkirkin kotisivut 
Infobox OKVirheellinen NIMI-arvo: 
Selkirk on kaupunki Redjoen länsirannalla Kanadassa Manitoban provinssissa, noin 20 kilometriä koilliseen provinssin pääkaupungista Winnipegistä. Kaupungin asukasluku on vuoden 2006 laskennan mukaan 9 515.
Kaupunkilaisia työllistävät pääasiassa turismi, Gerdau/MRM -terästehdas sekä Selkirkin mielenterveyskeskus. Silta yhdistää kaupungin joen itärannalla sijaitsevaan East Selkirkin kylään. Selkirkistä on tieyhteys Winnipegiin valtatietä 9 pitkin sekä rautatieyhteys Canadian Pacific Railwayn tavaraliikenteen sivurataa pitkin.
Kaupungissa sijaitsee myös Winnipegjärven sisävesiliikenteen museo, Marine Museum of Manitoba.
Teppo Räisänen

Teppo Räisänen (s. 1968) on suomalainen ohjaaja ja käsikirjoittaja.
Aiheesta muualla

Teppo Räisänen Elonetissä.
Thordénin varustamo

Thordén Linesin entinen pääkonttori Uddevallassa.
Thordénin varustamo on nykyisin ruotsalainen mutta sotavuosiin asti suomalainen laivayhtiö. Sen omistaja ja perustaja oli laivanvarustaja Gustaf Thordén.
Saksalaisten pommituksen kohteena

Toukokuussa 1941 Thordénin varustamon tankkilaiva M/T Josefina Thordén joutui saksalaisten ilmahyökkäyksen kohteeksi Färsaarten pohjoispuolella. Alus upposi ja sen 17 merimiestä menehtyivät, mukana aluksen päällikkö, myöhemmän kansanedustajan ja ministerin Jacob Södermanin isä. Varustamo kieltäytyi maksamasta rästiin jääneitä korvauksia Södermanin perheelle, kunnes Niilo Wälläri soitti varustamoon ja korjasi asian.
Vuonna 1982 Jacob Söderman osallistui Suomen hallituksen ministerinä hyökkäyksen uhrien muistomerkin vihkimistilaisuuteen.
Shiyani Ngcobo

Shiyani Ngcobo (1953 Umzinto – 18. helmikuuta 2011 Durban) oli eteläafrikkalainen laulaja ja kitaristi. Hän ansioitui maskandi-genressä ja sai lukuisia siitä myönnettäviä palkintoja.
Brittiläisen Ben Mandelsonin tuottama Introducing Shiyani Ngcobo (2004) jäi ainoaksi Ngcobolta julkaistuksi albumiksi. Se ilmestyi osana World Music Networkin Introducing-sarjaa. Levytys lisäsi suuresti Ngcobon näkyvyyttä Etelä-Afrikan ulkopuolella, ja vuonna 2007 hän pääsi esiintymään Carnegie Halliin. Hän esiintyi myös Isossa-Britanniassa, muualla Euroopassa ja Kuuballa. Ngcobo erosi monista muista maskandimuusikoista pidättäytymällä sähköisten rumpusettien ja syntetisaattorien käytöstä, jonka koki zuluperinteisiin kytkeytyvän genren estetiikalle vieraaksi.
Ngcobo opetti kitaransoittoa KwaZulu-Natalin yliopiston musiikkikoulussa ja sen UKUSA-ohjelmassa.
Theodoros II

Theodoros II.
Theodoros II, siviilinimeltään Nikólaos Choreftákis (kreik. Νικόλαος Χορευτάκης, 25. lokakuuta 1954, Kreeta) on kreikkalainen patriarkka. Hän on johtanut Aleksandrian ja koko Afrikan kreikkalais-ortodoksista patriarkaattia vuodesta 2004 edeltäjänsä patriarkka Petros VII:n kuoltua helikopterionnettomuudessa Athoksen lähellä.
Patriarkan koko arvonimi kuuluu: Suuren Aleksandrian kaupungin, Libyan, Pentapoliksen, Etiopian, koko Egyptin ja koko Afrikan Paavi ja Patriarkka, Isien Isä, Pastorien Pastori, Prelaattien Prelaatti, Kolmastoista Apostoli ja Ekumenian Tuomari.
Aiheesta muualla

Wikimedia Commonsissa on kuvia tai muita tiedostoja aiheesta .
Biography Elämäkerta kirkon virallisella sivulla
The Ratzz

The Ratzz on suomalainen pilailukappaileiden tekoon erikoistunut yhtye. The Ratzzin musiikkivideot ovat tietokoneanimaatioita.
The Ratzzin kokoonpanoon kuuluvat kappaleiden teksteistä vastaava Rizzy Ratson, kitaransoition jo lapsena oppinut kitaristi Gene La Borotta ja bändin cateringistä vastaava rumpali Hercules "Herkku" von Wotta.
The Ratzzin historia alkoi siitä, kun Gene ja Hercules tutustuivat kaupungin puhtaanapitolaitoksen viemärin kannella ja päättivät tehdä omaa rokkia. Pojat alkoivat treenata kovasti löytämässään hienosti kaikuvassa viemärissä. Eräällä kerralla harjoitustunnelin päästä kuului tömähdys ja kolinaa. Mennessään katsomaan, mitä oli tapahtunut, pojat näkivät tulevan laulajansa Rizzyn silmät kauhusta selällään ja silinteri littanana. Pojat rauhoittivat pelästyneen ja saivat uuden, musikaalisen ja verbaalisen ystävän. Laulajan myötä kolmen hengen yhtye oli täydellinen, ja sen nimeksi tuli The Ratzz.
Diskografia

Hard Ratzz Hallelujah (2006)
Hard Ratzz Hallelujah (Lordi - Hard Rock Hallelujah)
Viemäriin (Lovex - Guardian Angel)
Taivas meitä rottia suojaa (KISS - I Was Made For Loving You)
En tahdo odottaa (Technicolour - Teach Me Love)
Kingit kaupungin  (Lordi - Would You Love a Monsterman?)
Rottii vaan (Bleak - What You Are)
Taivas lyö tulta (Teräsbetoni - Taivas lyö tulta)
Aave (?)
Pala juustoa (?)
Kyyhky (Bloodpit - Platitude)
Huussin väki (Lordi - Who's Your Daddy?)
Kuuma Kesä (2007)
Paranoid (Black Sabbath - Paranoid)
Liimassa oot (Hanna Pakarinen - Leave Me Alone)
Kuuma kesä (Popeda - Pitkä kuuma kesä)
Lost cats (Th 69 Eyes - Lost Boys)
Rottia rottia rottia (Mötley Crüe – Girls, Girls, Girls)
Ei housut mee (Lordi - It Snows in Hell)
Moottoritie on kuuma (Pelle Miljoona - Moottoritie on kuuma)
Maailma muuttuu (Deep Insight - New Day)
Rotan elämä (?)
Hyvää yötä (Bleak feat. Ana Johnsson - Fate)
Kulkuset – herkullinen joululevy (2007)
Petteri Punakuono (Rudolph the Red Nosed Reindeer)
Kulkuset (Jingle Bells)
The Ratzz Christmas tale 1
Kuuraparta (Frosty The Snowman)
Kun joulupukki suukon sai (I Saw Mommy Kissing Santa Claus)
Sinivuorten yö
The Ratzz Christmas tale 2
Nissepolkka (Tomtepolka)
Kop kop kop
Valkea joulu (White Christmas)
Aiheesta muualla

Hard Ratzz Hallelujah (Arkistoitu – Internet Archive)
Levyt kuunneltavissa ilmaiseksi Spotifystä
http://www.myspace.com/theratzz
Yle: Emma-gaala 2007